Ur. br.: 2196-2-3-26-040
Klasa: 400-06/26-01/03

PROGRAM RADA KNJIŽNICE I ČITAONICE ILOK 
ZA 
2026. GODINU

OSNOVNI PODACI

Naziv i sjedište	Gradska knjižnica i čitaonica Ilok
Trg Nikole Iločkog 6,
32236 Ilok	
Telefon	032 590 041, 032 590 198	
Faks	032/590 – 041	
E -mail	ravnatelj@knjiznica-ilok.hr info.gkc.ilok@gmail.com nabava.gkc.ilok@gmail.com	
Web	https://www.knjiznica-ilok.hr/	
OIB	87636804491	
Radno vrijeme	ponedjeljak, utorak: 12:00-19:30, srijeda, četvrtak, petak: 7:30-15:00	

UVOD

Gradska knjižnica i čitaonica Ilok (u daljnjem tekstu: Knjižnica) kulturna je ustanova koja svojom djelatnošću sustavno promiče cjeloživotno učenje te razvija i provodi programe usmjerene na poticanje čitanja i pismenosti. Njezina temeljna misija i vizija jest ostati otvoren i dostupan javni prostor susreta i okupljanja, kao i središte poticanja interesa za knjigu i čitanje, prilagođeno različitim kulturnim i čitateljskim potrebama lokalne zajednice koja aktivno sudjeluje u njezinim programima i aktivnostima.
Vodeći se IFLA-inim Smjernicama za narodne knjižnice, poseban se naglasak stavlja na osobni razvoj svakog pojedinca pomoću raznovrsnosti izvora, literature, slobodnog pristupa knjižničnoj građi, programima i uslugama koji zadovoljavaju sve obrazovne i informacijske potrebe . Svi redovni i razvojni programi Knjižnice utemeljeni su na odredbama Zakona o knjižnicama, Standardima za narodne knjižnice i Statutu knjižnice.
O svojim programima i aktivnostima Knjižnica redovito informira korisnike i širu lokalnu zajednicu  sredstvima javnog priopćavanja te na mrežnoj stranici Knjižnice (https://www.knjiznica-ilok.hr/).

OSNOVNE ZADAĆE KNJIŽNICE 

Gradska knjižnica i čitaonica u svojoj je djelatnosti kulturno, informacijsko, edukativno i društveno središte grada Iloka koja osigurava svojim građanima kulturno obogaćivanje, obrazovanje i cjeloživotno učenje.
Primarni zadatak Knjižnice je naglašen u području suradnje sa školama, udrugama i institucijama Grada Iloka gdje se promiču istaknute vrijednosti;
•	usmjerenost na korisnike i njihovo zadovoljstvo knjižničnim uslugama („knjižnica otvorena svima“); 
•	promicanje uloge knjižnice kao nositelja promjena u društvenoj zajednici;
•	stručno, kompetentno i susretljivo knjižnično osoblje; 
•	raznolikost i kvaliteta knjižničnih usluga, građe i programa; 
•	poticanje čitanja i pismenosti na tradicionalnim i suvremenim medijima; 
•	poticanje cjeloživotnog učenja djece, mladih i odraslih; 
•	poticanje i populariziranje korištenja suvremene informacijsko-komunikacijske tehnologije; 
•	podupiranje socijalne inkluzije ranjivih skupina građana.
•	
Osnovni tekući poslovi i zadaće Gradske knjižnice i čitaonice Ilok su:
•	katalogizacija, klasifikacija i signatura knjižne građe 
•	uvođenje podataka o građi u računalo (program Metewin)
•	izrada bar kodova i signaturnih naljepnica, lijepljenje naljepnica na građu 
•	zaštita knjižne građe (zaštiti knjižničnog prostora i knjižne građe od vlage i drugih čimbenika)
•	smještaj građe na police i raspored građe, ulaganje vraćenih knjiga 
•	plan nabave, nabava nove građe 
•	vođenje i obrada posebnih zbirka – zavičajna zbirka, referentna zbirka; 
•	identificiranje potencijalnih korisnika-suradnika, analiza korisničkih potreba, razvijanje usluga za pojedine kategorije korisnika, grupa i/ili pojedinaca 
•	informacijski upiti 
•	uređenje prostora knjižnice 
•	izrade programa, izvješća, strategija, statistika 
Također, istaknut ćemo posebne ciljeve za 2026. godinu u kojoj će Knjižnica staviti poseban naglasak na: 
•	povećavanje nabave knjižne i neknjižne građe u skladu s potrebama korisnika; 
•	razvijanje aktivnosti i radionica prema potrebama korisnika (radionice, predavanja, obilježavanja);
•	stalno obrazovanje knjižničara i korisnika (stručno usavršavanje, predavanja);
•	voditi i nadograđivati zavičajnu zbirku;
•	osiguravanje urednih prostora, udobne i funkcionalne opreme za sve ljubitelje pisane riječi.

Knjižnica posluje u skladu s:
a) Zakonima:
•	Zakonom o knjižnicama (NN broj 17/19, NN 98/19, NN 114/22, NN 36/24)
•	Zakonom o ustanovama (NN broj 76/93, NN 29/97,NN 47/99, NN 35/08, NN 127/19, NN 151/22) 
b) Pravilnicima:
•	Pravilnik o upisniku knjižnica i knjižnica u sastavu (NN 78/20)
•	Pravilnik o uvjetima i načinu stjecanja stručnih zvanja u knjižničarskoj struci (NN 28/11, NN 16/14, NN60/14 – Ispravak, NN 47/17 , NN 107/2021)
•	Pravilnik o zaštiti, reviziji i otpisu knjižnične građe (NN 27/23)
•	Pravilnik o obaveznom primjerku (NN 66/20)
c) Standardima:
•	Standardima za narodne knjižnice u Republici Hrvatskoj (NN 58/99) i (NN103/2021)
•	Smjernicama za narodne knjižnice, Narodna knjižnica: IFLA-ine i UNESCO-ove smjernice za razvoj službi i usluga (HKD, 2003.

DJELATNOST KNJIŽNICE

STRUČNA I INFORMACIJSKA DJELATNOST KNJIŽNICE 
Knjižnica ostvaruje svoju stručnu djelatnost; 
•	kontinuiranom nabavom knjižnične građe i proširenjem fonda,
•	obradom građe (stručna i tehnička obrada građe) ;
•	čuvanjem i zaštitom knjižne građe;
•	izradom bibliografija, skupnih kataloga i baza podataka;
•	nabavom dnevnog, tjednog i mjesečnog tiska;
•	evidencijom postojećih i novih članova Knjižnice; 
•	ostvarivanjem pristupačnosti knjižne građe i informacija svim korisnicima (osobno, telefonski, pismeno); 
•	osiguravanjem posudbe građe i protoka informacija (rad s učenicima osnovne i srednje škole, studentima..) 
•	pomaganjem korisnicima pri izboru građe;
•	poslovima tekućeg otpisa knjižnične građe;
•	revizijom knjižnične građe; 
•	vođenjem dokumentacije i statistike o korisnicima i poslovanju Knjižnice;
•	ostalim tekućim poslovima; fotokopiranje i skeniranje. 

Također će se redovito voditi: statistika korisnika i obrtaja knjižne građe, statistika korištenja referentne zbirke, statistika korištenja interneta, evidencija o nabavljenoj građi, provjeri dotoka građe i ostali poslovi predviđeni standardima i zakonom.
Nabavom knjižnične građe zadovoljavaju se svakodnevne potrebe i želje korisnika knjižnice i čitaonice. Učenicima osnovnih i srednje škole Ilok omogućuje se posudba lektira i korištenje literature za stručne radove, kao i niz drugih informacija na različitim medijima. Ostalim korisnicima dostupan je dnevni i tjedni tisak, dok najmlađi korisnici imaju mogućnost zabave i učenja edukativno-zabavnim igračakama i ostalom građom.  
Tako se planiraju osigurati namjenska sredstva za nabavu građe u ukupnom iznosu od 13.728,00 EUR. i to:

Ministarstvo kulture i medija RH	7.960,00 EUR	
Vukovarsko srijemska županija	450,00 EUR	
Grad Ilok	3.318,00 EUR	
Vlastita sredstva	2.000,00 EUR	

Sredstva za nabavu osigurali su nam Ministarstvo kulture i medija RH, Županija Vukovarsko-srijemska i osnivač Grad Ilok. Nabava će biti u skladu sa strukturom postojećeg knjižnog fonda, Standardom za narodne knjižnice te interesom korisnika. Gradska knjižnica i čitaonica Ilok nabavom knjižnične građe pruža zadovoljavanje kulturnih potreba stanovništva grada Iloka, poticanje cjeloživotnog obrazovanja, informiranja, omogućava pristup širokog spektra znanja uz kulturni razvitak pojedinaca i svih društvenih skupina.
Za 2026. godinu knjižnica je iz programa Otkup knjiga uvrštenih na popis A i na popis B osigurala 11.000,00 EUR.
U odnosu na ukupan broj jedinica, knjižni fond narodne knjižnice u pravilu treba sadržavati 65 % beletristike, 35 % stručne, znanstvene i popularno-znanstvene literature, od koje najmanje 1 % čini referentna građa.
Fond knjižne građe će se planski popunjavati, uz redovito praćenje izdavačke djelatnosti u RH, u skladu s korisničkim zahtjevima i potrebama, te financijskim mogućnostima. Knjižnična je zbirka dinamičan resurs. Da bi se osigurao njezin značaj za zajednicu, potreban je neprestan priljev nove i otpisivanje stare građe. 
Nova građe će se tehnički obraditi, stručno obraditi po UDK pravilima, inventarizirati i katalogizirati za postojeću računalnu bazu podataka, uz evidenciju računa i unos cijena građe. 
Sustavno će se prikupljati građa za Zavičajnu zbirku, koja je od posebnog interesa. U zavičajnoj zbirci se prikuplja, obrađuje, smješta i čuva sva dostupna knjižna i neknjižna građa koja se odnosi na Grad Ilok:
-publikacije objavljene na području grada i okoline.
-publikacije građana Grada Iloka i osoba koje su živjele i djelovale na području grada,
- sve publikacije koje su objavljene o Gradu Iloku.
Tijekom godine će se po potrebi odvajati dotrajala, zastarjela ili uništena građe te će se otpisati iz fonda. 

KULTURNA I JAVNA  DJELATNOST KNJIŽNICE
Grad Ilok je od samih početaka bio kulturno središte svojih stanovnika koji promiču i oživljavaju pisanu riječ svojega zavičaja. Poseban naglasak na djelatnost Gradske knjižnice i čitaonice vidimo na promicanju kulturne i javne djelatnosti:
•	

povećanjem broja korisnika; 
•	promocijom pisane riječi svoga zavičaja;
-	izgradnjom Zavičajne zbirke grada Iloka
•	književnim susretima; 
•	izdavačkom djelatnošću; 
•	tematskim radionicama tijekom godine u cilju obilježavanja;

MJESEC	OBILJEŽAVANJE	
SIJEČANJ	Vinkovo (19—22. siječnja)
Međunarodni dan sjećanja na Holokaust (27. siječnja)
Sudjelovanje u nacionalnom čitateljskom izazovu „15 po 15 – cijela Hrvatska čita djeci“ – radionice čitanja za djecu 
predškolske dobi 
Osnivanje čitateljskog kluba
** Priprema izvještaja o radu za 2025. godinu za Matičnu službu	
VELJAČA	Valentinovo (14. veljače) - radionica za djecu različitog uzrasta
Mjesec hrvatskoga jezika (od 21. veljače (Međunarodni dan materinskoga jezika) do 17. ožujka) – radionice
namijenjene učenicima Srednje škole Ilok (pub kviz, lektira u knjižnici…)	
OŽUJAK	Međunarodni dan žena (8. ožujka)
Svjetski dan poezije (21. ožujka)	
TRAVANJ	Međunarodni dan dječje knjige (2. travnja)
Uskrsna radionica
Svjetski dan knjige i autorskih prava – „NOĆ KNJIGE" (23. travnja) - manifestacija kojom se afirmira ljubav prema 
knjizi i čitanju, kojom se obilježava Svjetski dan knjige i autorskih prava (23. travnja). 
Kako se dan ranije 22. travnja obilježava i Dan hrvatske knjige, ova dva važna datuma povezuju se u jednu 
manifestaciju u svrhu promicanja knjige, kulture čitanja, autora i izdavaštva. Cilj je događaja potaknuti kulturu čitanja i 
uvažavanja knjige kao civilizacijskog i kulturološkog dosega.	
SVIBANJ	Međunarodni dan obitelji (15. svibnja)
Rastem s knjigom – program sufinanciran sredstvima Ministarstva kulture i medija – program za djecu od rođenja
do 3 godine (besplatan upis te pokloni za sudionike) – edukativne radionice za djecu i roditelje	
LIPANJ	Svjetski dan okoliša (5. lipnja)
Ljeto u knjižnici (30. lipnja – 25. kolovoza) ; 
utorkom 17:30 – 18: 30 sati 
Objava literarnog natječaja povodom Iločke berbe grožđa – početak natječaja te slanje radova	
SRPANJ - KOLOVOZ	Svjetski dan čokolade (7. srpnja) 
Ljeto u knjižnici (30. lipnja – 25. kolovoza) ; 
utorkom 17:30 – 18: 30 sati
Mala pozornica velikih priča - dramska radionica – sufinancirana sredstvima Ministarstva kulture	
RUJAN	Međunarodni dan pismenosti (8. rujna)
Iločka berba grožđa (radionice) – 
Mala berba grožđa - likovne radionice za djecu i mlade
literarna radionica (objava rezultata te podjela nagrada)
** Priprema i javljanje na natječaje Ministarstva kulture i medija RH.	
LISTOPAD	Svjetski dan učitelja (5. listopada)
Svjetski dan animiranog filma (28. listopada)
Mjesec hrvatske knjige (15. listopada – 15 studenoga) - tijekom tih mjesec dana provodi se niz aktivnosti i 
programa kojima se nastoji dodatno promovirati hrvatska književnost.   
-	posjeti vrtićkih grupa knjižnici; 
-	posjeti osnovnih škola knjižnici (Besplatan upis prvašića); 
-	posjet učenika srednje škole knjižnici; 
-	 razne druge aktivnosti. 	
STUDENI	Dan hrvatskih knjižnica (11. studenoga)
Međunarodni dan tolerancije (16. studenoga)
Svjetski dan djece (20. studenoga)	
PROSINAC	Sv. Nikola (6. prosinca)
Božić (25. prosinca) -	
Kulturna i javna djelatnost tijekom godine sustavno će se nadopunjavati uz gore navedeni tematski opis po mjesecima u suradnji sa osnovnom školom, srednjom školom te ostalim ustanovama i udrugama polazeći   od   tvrdnje   da   su   knjižnice   kulturna   i   informacijska   središta   za   stanovnike   područja   u kojima djeluju pa je shodno tome potrebno organizirati programe za korisnike svih dobnih i obrazovnih struktura.

STRUČNO USAVRŠAVANJE KNJIŽNIČARA   
Tijekom godine djelatnici Gradske knjižnice i čitaonice će posebnu pažnju staviti na stručno usavršavanje i osposobljavanje kao i promicanje cjeloživotnog obrazovanja u suradnji s matičnom službom. Tijekom godine sustavno će pratiti  svu stručnu literaturu, upućivati će se na sajmove i promocije knjiga, stručne seminare te sve oblike stručnoga usavršavanja u svrhu unaprjeđivanja knjižnične djelatnosti. Trajna izobrazba i usavršavanje knjižničara vertikala je ne samo profesionalnog razvoja već i uspostave suvremenih knjižničnih usluga. 
Knjižnica ima važnu ulogu i kao javni prostor i mjesto okupljanja. Koristeći knjižnicu za istraživanje ili hobije, korisnici istovremeno stupaju u neformalne veze  s drugim članovima zajednice. Knjižnica je sigurno mjesto za učenje, razonodu i međusobne susrete generacija. Na taj način korištenje knjižnice ujedno može biti pozitivno socijalno iskustvo.
Knjižnica je u svom prostoru osigurala korisnicima mirno mjesto  za korištenje čitaonice, studijski rad, mogućnost korištenja računala i mrežnih izvora u obrazovne i zabavne svrhe, pa je i to razlog korištenja prostora knjižnice.
U skladu s financijskim mogućostima i brojem uposlenika Gradska knjižnica i čitaonica Ilok nastojat će realizirati sve navedene aktivnosti, te ih po potrebama i željama korisnika i nadopunjavati.                                                                         

U Iloku 10. ožujka 2026. godine

   Izradila: 
v.d. ravnateljica Gradske knjižnice i čitaonice Ilok 
Ksenija Ljubić, mag. bibliotekarstva